AQSh prezidenti Barak Obama Turkiya prezidenti Rajab Toyib Erdo‘g‘an bilan telefon orqali suhbatda Suriyadagi vaziyatni va IShID jangarilarini yo‘q qilish bo‘yicha harakatlarni muhokama qildi, deb xabar bermoqda Reuters axborot agentligi. Oq uy matbuot xizmatining ma’lum qilishicha, Obama xalqaro hamkorlikning Suriyada o‘t ochishni to‘xtatish tartibini qo‘llab-quvvatlash va bu mamlakatda siyosiy o‘tish bo‘yicha taraqqiyotga erishishdagi muhimligini ta’kidlab o‘tdi. Ikki davlat yetakchisi IShIDni yo‘q qilish bo‘yicha davom etayotgan sa’y-harakatlar va guruhning Turkiya, Yevropa va qayerda bo‘lmasin teraktlar uyushtirishga imkoniyatlarini kamaytirish muhimligi haqida fikr bildirishdi.